



Digimap for Schools i gefnogi TGAU

[**http://digimapforschools.edina.ac.uk**](http://digimapforschools.edina.ac.uk/)

# Alan Parkinson

Adnodd addysgu Daearyddiaeth

# TGAU



**Adnoddau** **Daearyddiaeth** **Digimap** **for** **Schools**

## Teitl: Digimap for Schools i gefnogi TGAU

Cafodd yr holl fanylion TGAU eu diweddaru yn barod i’w dysgu am y tro cyntaf o Fedi 2016. Er bod cynnwys ychwanegol sylweddol a’r gofynion rhifedd wedi eu cryfhau, mae’r cysylltiad gyda sgiliau map yn parhau’n gryf. Mae trefniant cyffredinol rhwng manylion ar y prif resymau y mae ymgeiswyr angen cael mynediad i fapiau OS a’u defnyddio.

## Sgiliau Map yn y manylion arholiad newydd

Sgiliau Dehongli Map

Bydd angen i fyfyrwyr allu dehongli mapiau 1:25 000 a 1:50 000 a deall arwyddocâd graddfa newidiol map. Mae angen sgiliau dadansoddi, dehongli a gwerthuso.

Caiff y sgiliau cyffredin a gaiff eu crybwyll mewn manylion arholiad corff dyfarnu eu rhestru isod. (Gellid datblygu’r rheini **a** **amlygir** **mewn** **coch** gyda chymorth *Digimap* *for* *Schools* a’i declynnau).

Caiff myfyrwyr eu hasesu ar eu gallu i:

1. Adnabod symbolau (gan ddefnyddio allwedd), cyfeirnodau grid pedwar

a chwe ffigwr, a llinell syth a phellteroedd troellog.

1. Arddangos dealltwriaeth o gyfeiriad, gan ddefnyddio cwmpawd wyth pwynt.
2. Arddangos dealltwriaeth o adeiladwaith draws-doriadau.

*Caiff* *cyfuchliniau* *eu* *marcio* *ar* *y* *map.* *Er* *nad* *yw* *Digimap* *for* *Schools* *yn* *cynnig* *teclyn* *drawsdoriad,* *byddai’n* *caniatáu* *archwilio* *uchelderau* *tir* *ar* *hyd* *llinell* *syth* *wedi* *ei* *gosod* *ar* *y* *map.* *Gellir* *hefyd* *argraffu* *mapiau* *ar* *raddfa* *briodol* *er* *mwyn* *galluogi* *plotio* *data* *traws-adran* *â* *llaw.*

1. cwblhau ac anodi traws-adrannau, gan nodi uchder a graddfa goleddfau a phatrymau cyfuchliniau syml.
2. Adnabod a disgrifio patrymau llystyfiant, defnydd o dir a chyfathrebu.

*Gellir* *datblygu’r* *sgiliau* *hyn* *gan* *ddefnyddio’r* *lefel* *chwyddiant* *priodol.* *Caiff* *allweddi* *map* *eu* *darparu* *ar* *gyfer* *pob* *math* *o* *fap* *yn* *y* *gwasanaeth.*

1. Disgrifiwch a nodwch safle, sefyllfa a siâp yr aneddiadau.
2. Nodwch a disgrifiwch ddosbarthiadau a phatrymau nodweddion dynol a ffisegol.
3. Casglwch weithgarwch dynol o dystiolaeth ar fap gan gynnwys twristiaeth - mae twristiaeth yn nodwedd fawr ar fapiau Arolwg Ordnans, yn benodol ar lefel graddfa 1: 25 000.
4. Defnyddiwch fapiau mewn cysylltiad â ffotograffau, brasluniau a chyfeiriadau ysgrifenedig. Gellir ychwanegu delweddau o hyd at 10 Mb mewn maint at fapiau - gall y rhain hefyd gynnwys delweddau wedi eu creu o siartiau Excel.



Dylai manylion TGAU ofyn bod myfyrwyr yn datblygu ac arddangos:

## Gwybodaeth o le

Daearyddiaeth y DU – gwybodaeth ddofn a dealltwriaeth o ddaearyddiaeth y DU yn cynnwys ei thirwedd ffisegol a dynol, heriau amgylcheddol, economi a chymdeithas sy’n newid, pwysigrwydd ffactorau diwylliannol a gwleidyddol, a’i berthnasedd â gweddill y byd.

## Daearyddiaeth ffisegol

Prosesau geomorphig a thirwedd - sut mae prosesau geomorphig (fel hindreuliad, symudiad goleddfau ac erydiad trwy ddŵr, gwynt ac iâ) wedi dylanwadu ar y dirwedd y DU ac yn parhau i wneud hynny a rhyngweithio’r prosesau hynny gyda gweithgaredd dynol. Dylai hyn gynnwys cyfeirio manwl at dirweddau ffisegol amlwg yn y DU (er enghraifft, sialc, calch, rhewlifol, dyddodiad arfordirol neu ddyffryn afon). Bydd yr haenen ffotograffiaeth o’r awyr newydd yn caniatáu myfyrwyr i archwilio’r tirweddau hyn mewn mwy o fanylder ac adnabod nodweddion pellach nad ydynt wedi eu nodi’n uniongyrchol ar y map.

## Mapiau

Defnyddio ystod o fapiau, atlasau, Mapiau Arolwg Ordnans (gan gynnwys mapiau hanesyddol) a deunydd graffig a digidol arall, gan gynnwys y defnydd o ffotograffiaeth o’r awyr, i gael gafael ar wybodaeth ddaearyddol, ei dylunio, ei dadansoddi a’i gwerthuso. I gynnwys gwneud mapiau a brasluniau i gyflwyno a dehongli gwybodaeth ddaearyddol.

## Gwaith Maes

Gwahanol ddulliau o fynd i’r afael â gwaith maes mewn o leiaf dau amgylchedd gwrthgyferbyniol er mwyn archwilio prosesau ffisegol a dynol a’r rhyngweithio rhyngddyn nhw (er enghraifft, stryd mewn dinas, traeth, coedwig, ystad faestrefol, ymyl rhostir). Dylai hyn gynnwys casglu data ffisegol a dynol cynradd. Mae gallu cael mynediad i Digimap for Schools a’i arddangos ar ffôn glyfar neu lechen yn golygu bod y teclyn o fwy o fantais ar gyfer gwaith maes, yn lleol ac ymhellach.

## Defnydd o ddata

Casglu, dehongli, dadansoddi, cyflwyno, defnyddio a gwerthuso data cynradd ac uwchradd. Dylai hwn gynnwys: data gwaith maes, deunydd GIS, ffynonellau llyfrgell a digidol, data gweledol a graffigol, a gwybodaeth rifyddol ac ystadegol.

## Asesiadau wedi eu rheoli

Er nad oes gofyn am hyn bellach, bydd nifer o adrannau yn dal i deimlo bod y mapio OS a ffotograffig o’r awyr yn ddefnyddiol ar gyfer gwaith arall sy’n ymwneud â gwaith maes.

© EDINA ym Mhrifysgol Caeredin 2016.

Mae’r gwaith hwn o dan Drwydded Anfasnachol Creative Commons Attribution